বৌদ্ধ মন্দির
বৌদ্ধ মন্দির হলো বৌদ্ধদের উপাসনালয়। এর মধ্যে রয়েছে বিভিন্ন অঞ্চল ও ভাষায় বিহার, চৈত্য, স্তূপ, বাট ও প্যাগোডা নামক কাঠামো। বৌদ্ধধর্মের মন্দিরগুলি বুদ্ধের বিশুদ্ধ ভূমি বা বিশুদ্ধ পরিবেশের প্রতিনিধিত্ব করে। ঐতিহ্যবাহী বৌদ্ধ মন্দিরগুলি অভ্যন্তরীণ ও বাহ্যিক শান্তিকে অনুপ্রাণিত করার জন্য ডিজাইন করা হয়েছে। মন্দিরের স্থাপত্য ও গঠন অঞ্চল থেকে অঞ্চলে পরিবর্তিত হয়। সাধারণত, মন্দিরটি কেবল তার ভবনগুলিই নয়, আশেপাশের পরিবেশও নিয়ে গঠিত। বৌদ্ধ মন্দিরগুলি পাঁচটি উপাদানের প্রতীক হিসাবে ডিজাইন করা হয়েছে: আগুন, বায়ু, জল, পৃথিবী ও শূন্যগর্ভ (মহাকাশ)।